নারী কন্ঠ: নারীর পদযাত্রা: মনিজা রহমান ও রোকেয়া আক্তারের সঙ্গে কথোপকথন
উইমেন্স মার্চ বা নারীর পদযাত্রায় অংশ নেন সাংবাদিক মনিজা রহমান ও নারী উন্নয়নের কাজে সক্রিয় রোকেয়া আক্তার
আজকের নারী কন্ঠে আমরা উইমেন্স মার্চ বা নারীর পদযাত্রা নিয়ে আলোচনা করবো। ২০১৭ সালের শুরুতে, প্রেসিডেন্ট ট্রাম্প শপথ গ্রহণ করার এক দিন পর ওয়াশিংটন ডিসি থেকে শুরু করে আমেরিকার সর্বত্র বিভিন্ন শহরে লক্ষ লক্ষ নারী মিছিলে যোগ দেন। এবছর ২০১৮ সালে প্রেসিডেন্ট ট্রাম্পের শপথ গ্রহণের প্রথম বার্ষিকীতে সম অধিকারের জন্য লক্ষ লক্ষ নারী আমেরিকা ও পৃথিবীর বিভিন্ন শহরে মিছিল করেছে। নিউ ইয়র্ক শহরের মেয়র বিল ডি ব্লাসিও, বলেছেন ১ লক্ষ ২০ হাজারের বেশী প্রতিবাদকারী ম্যানহ্যাটানে শনিবার ২০ জানুয়ারী নারীর অধিকারের জন্য মিছিলে যোগ দেয়। মনিজা রহমান একজন সাংবাদিক। তিনি নিউ ইয়র্কে ২০১৮ সালের নারীর পদযাত্রায় অংশ নেন। মনিজা রহমান তাঁর অভিজ্ঞতার কথা বলেন। নিউ ইয়র্কে বসবাসকারী সমাজসেবী ও নারী উন্নয়নের কাজে সক্রিয় রোকেয়া আক্তার ২০১৭ সালে এবং ২০১৮ সালে উইমেন্স মার্চে যোগ দেন। তিনি New American Women’s Forum of New York এর প্রেসিডেন্ট। রোকেয়া আক্তার পর পর দুবছর উইমেন্স মার্চে অংশ নেওয়ার অভিজ্ঞতার বিবরণ দেন।